Diari Oficial de la Generalitat Valenciana


Sumari del DOGV 8481, del 07-02-2019 (2019/1064)

Informació pública del Pla especial de Cabanyal-Canyamelar. Expedient 03954/2016/000223.
----------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1064


Data del document
:   04-02-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del Pla especial de Cabanyal-Canyamelar. Expedient 03605/2016/000223. [2019/1064]  
El Ple de l'Ajuntament, en sessió celebrada el 31 de gener de 2019, va adoptar l'acord que en la part dispositiva diu el següent:  
  
«Primer. Sotmetre a informació pública durant un termini de 45 dies hàbils, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, el Pla especial Cabanyal-Canyamelar. Els anuncis indicaran l'adreça electrònica per a la seua consulta.  
Segon. Durant el mateix termini, iniciar el procés de consulta a les administracions públiques afectades, entre les quals es troben les assenyalades en el fonament de dret tercer d'aquest acord.  
Tercer. Sol·licitar informe a OCOVAL a l'objecte que demane, remeta i coordine els informes preceptius de les entitats subministradores dels serveis públics urbans que puguen resultar afectats, així com als serveis municipals relacionats en el fonament de dret tercer del present acord. La falta d'emissió dels informes en el termini establit permetrà prosseguir la tramitació de les actuacions.  
Quart. Suspendre la tramitació i l'atorgament de llicències de parcel·lació, edificació i demolició en la totalitat de l'àmbit del Pla especial Cabanyal-Canyamelar, excepte les de mera reforma o manteniment que no suposen alteració estructural de l'edifici ni afecten els elements catalogats o en tràmit de catalogació.  
La suspensió s'estén a l'eficàcia de les declaracions responsables que es presenten respecte dels actes esmentats que estiguen legalment subjectes al dit títol habilitant i implicarà la dels acords aprovatoris de nous programes i també dels ja aprovats i encara vigents en els quals no haja sigut aprovada la reparcel·lació en l'àmbit esmentat.  
  
El termini màxim de duració de la suspensió serà de dos anys des de la publicació d'aquest acord en el DOGV.  
D'acord amb el que preveu l'article 64.3 de la LOTUP, només podran concedir-se llicències o admetre l'eficàcia de declaracions responsables per a obres o actuacions que siguen compatibles amb l'antiga ordenació continguda en les Normes transitòries d'urgència per a l'àmbit del PEPRI Cabanyal-Canyamelar, aprovades per Acord del Consell de 8 de juliol de 2016, i amb la nova ordenació.  
Cinqué. Notificar l'acord als que figuren com a públic interessat en la resolució de l'Informe ambiental i territorial estratègic de data 27 d'abril de 2018 als efectes de presentació d'al·legacions.  
  
Sisé. Procedir a la inserció en la pàgina web municipal, www.valencia.es, de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.  
Seté. Facultar el regidor delegat de planificació i gestió urbana per a la realització de totes les actuacions que resulten necessàries per a dur a terme el procés d'informació i participació pública.»  
  
I de conformitat amb el que estableix l'article 57 en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el lloc web d'Urbanisme, www.valencia.es/urbanismo, en compliment de l'article 53.2 de la LOTUP.  
  
València, 4 de febrer de 2019.- El secretari: Manuel Latorre Hernández.